Połònia Republica de Połònia Ła Połònia ła xe no stato del'Eoropa çentràl. Ła confina a ovest co ła Germania, a sud co łe repùbliche Ceca e Slovaca, a est co l'Ucraina e ła Biełorusia, a nordovest co ła Łituania e ła Rusia e a nord col Mar Baltico. Ła ga na superfiçie de 312 679 km². Ła Połònia ze una repùblica parlamentàr. El presidente de ła Republica de indeso el xe Karol Nawrocki, el primo ministro xe Donald Tusk. Ła xe sta fondà inte el 966 D.C. dal so primo sovran Miesko I , re dei Polani. Inte el 1569 la gà formà ła Confederasion Połaco Lituana. Inte el 1795 ła xe stà spartia da Austria, Russia e Prussia. Inte el 1918 ła xe tornà stato libero fin al 1939 cuando ła xe stà invasa da ła Union Soviètega e da ła Germania Nazista. Inte el 1945 ła xe tornà como Republica Popolar de Połonia. Inte el 1989 ła xe tornà na Republica Democràtega Parlamentar. La Połònia ła ze sudividesta in sédaze voivodai: I livełi aministrativi inferiori i ze: I sédaze voivodai de ła Połònia i ze dividesti in 379 distreti, intrà i cuałi gh'è 65 distreti urbani e sti cuà i ze dividesti in 2479 comuni . Ła cavedal ła xe Varsavia. Stanislao Konarski, pedagogo Kazimierz Kuratowski, matemàtego Adam Mickiewicz, poeta Fryderyk Chopin , conpozitore Ignacy Paderewski , conpozitore Andrzej Sapkowski , scritore Roman Polanski , rezista Giovanni III Sobieski , Re e zenerałe Juliusz Kossak , pitor Witold Pilecki , miłitare Marie Curie, fìzega: ła ga descuerto el Połònio e el Ràdio, du ełeminti chìmeghi Juliusz Slowacki , poeta Jan Paweł II , papa.